***«Жаңашыл мұғалім- 2020» байқауы***

*«Ұстаз болу – жүректің батырлығы,*

*Ұстаз болу – сезімнің ақындығы,*

*Ұстаз болу – мінездің күн шуағы,*

*Азбайтұғын адамның алтындығы» – деп, ақын Ғафу Қайырбеков ағамыз жырлағандай, ұстаз атана білу, оны қадір тұту, қастерлеу, арындай таза ұстау - әр мұғалімнің борышы. Осы іске деген қызығушылық пен сүйіспеншілік қана оны небір қиын әрекеттерге жетелейді, іске батыл кірісуге себін тигізеді. Нәтижесінде бір емес, бірнеше жас жүрекке мәңгі ұстаз болып қалады. Ұстаздың осыншама қадір-қасиет, құрметке бөленуі өзін қоршаған орта мен әрбір шәкіртіне асқан сезімталдықпен, жауапкершілікпен қарым-қатынас жасауында. Өйткені оның қарапайым да сыпайы киім киісі, мәдениетті сөзі, әдепті жүріс-тұрысы, жинақы іс-әрекеті, білімі шәкіртке де, ата-анаға да, жұртшылыққа да өнеге.*

*«Ақырын жүріп анық бас, еңбегің кетпес далаға. Ұстаздық еткен жалықпас үйретуден балаға» - деп Абай атамыз айтқандай мұғалім мамандығы ізденушілік пен зерттеушілікті талап етеді. Қазіргі заман талабына сай мұғалім өзінің педагогикалық шеберлігін шыңдау үшін өз білімін үнемі жетілдіріп отыруы керек.*

***Ұлағатты ұстаздар мерекесіне орай, қашықтан жас мамандар арасында «Жаңашыл мұғалім 2020» атты байқау өткізгелі отырмыз.***

*Байқаудың мақсаты:*

1. *Жас мамандардың біліктілігін, жан - жақты өз кәсібінің шебері екендігін сынау арқылы, оларды іскерлікке, мәдениеттілікке, өз кәсібіне үлкен жауапкершілікпен қарауға бар күш жігерін жұмсауға баулу.*
2. *Оқытудың жаңа технологияларын меңгеру. Білім беру мен тәрбиелеуде АКТ-ны ұтымды қолдана білу.*
3. *Педагогикалық қызметкерлердің кәсіби шеберлігін арттыруға бағытталған озық іс-тәжірибелерді көрсету.*

***Байқаудың ережесі:***

1. ***«Үздік өзін-өзі таныстыру бейнеролигы».***
2. ***«Қашықтан оқытуға арналған үздік бейнесабақ».***
3. ***Ұлы Абай өлеңін мәнерлеп оқу.***
4. ***Байқау жеңімпаздарын анықтау.***

*Үздік деп табылған байқау материалдары және байқау қорытындысы мектебіміздің әлеуметтік желісінде жарияланады. Байқауға қатысып орын алған педагогтарға арнайы диплом беріледі, орын алмаған жағдайда қатысқаны үшін алғыс хат беріледі.*

*Құрметпен, педұйымдастырушы: Серікбаева А.Б.*